Tači: Glasanje samo u organizaciji OEBS-a
Kosovski premijer izjavio je da Srbija ne može da organizuje izbore na teritoriji Kosova.
: : Veoma sam zadovoljan posetom Sjedinjenim Državama. Imao sam važne razgovore sa sekretarkom Klinton i potpredsednikom Bajdenom. Mi smo stari prijatelji ali radimo za budućnost i za region. Sekretarka Klinton i potpredsednik Bajden dali su punu podršku nezavisnosti, suverenitetu i teritorijalnom integritetu Kosova. Oni veoma cene napredak koji smo postigli putem demokratskih reformi. Naravno treba da učinimo i više, ali Kosovo je mlada, ali uspešna demokratija i ja veoma cenim što smo imali otvorene i iskrene diskusije. Moram ponovo da kažem da su SAD veoma predane pružanju podrške nezavisnoj državi Kosovo. : Vlada Kosova koju predvodim i međunarodna zajednica su jednoglasni i predani ovom osetljivom pitanju. Kao nezavisna zemlja mi ćemo poštovati naš ustav i naše zakone, kao i sva međunarodna dokumenta o Kosovu pa se proces lokalnih izbora na Kosovu neće desiti. Ali mi ćemo poštovati dvojno državljanstvo u skladu sa ustavom Kosova prema kome oni državljani koji žele da glasaju to mogu da urade, ali Srbija ne može da organizuje izbore na teritoriji republike Kosovo. U ime vlade Kosova pozivam OEBS da preko međunarodnih organizacija omogući i pomogne građanima da učestvuju u glasanju u zgradama OEBS-a, a ne na glasačkim mestima koja Srbija pokušava da otvori na Kosovu. U svakom slučaju iskoristićemo sve prilike i uraditi sve što možemo da se sve odvija u miru, u skladu sa ustavom i zakonima Kosova i u skladu sa Ahtisarijevim dokumentom. : U Briselu smo razgovarali više od godinu dana i postigli nekoliko sporazuma, posebno vrlo važan sporazum o integrisanom upravljanju granicama i regionalnoj saradnji. Sada je vreme da se stvari sprovedu u delo. Znam da je u Srbiji u toku predizborna kampanja i da svi rado koriste ime Kosova, ali to je samo mentalitet prošlosti jer je Kosovo suverena zemlja i svi lideri u Srbiji to znaju i privatno priznaju tu realnost. Ali u redu, neka žive u svojim snovima, dok mi na Kosovu živimo u realnosti koju zna i cela međunarodna zajednica. Kosovo je do sada priznalo 89 zemalja. Ja se zalažem i radiću na dobrosusedskim odnosima i sa Srbijom, ali samo kao dve nezavisne i suverene zemlje, što je najbolji način. Moja vizija za Kosovo i region je da sve zemlje budu suverene i deo NATO-a i Evropske unije. Da svi u regionu živimo po modelu EU, sa otvorenim granicama koje ni u kom slučaju ne mogu da budu menjane. Jer ako bi neko pokušao da menja granice u regionu bi nastala velika kriza. : Definitivno, ostvarili smo uspeh i uživamo punu podršku medjunarodne zajednice i prijatelja Kosova. 2012. je godina kada ćemo okončati nadziranu nezavisnost Republike Kosovo, i to je godina kada ćemo započeti konkretnu agendu za integraciju u EU. : : Veoma mi je drago što svakog dana razgovaram sa Srbima na Kosovu, posećivao sam ih u Štrpcu, Ranilugu, Gračanici, čak i drugim oblastima. Oni sada učestvuju u demokratskom životu, izabrali su svoje lidere, ja veoma dobro saradjujem sa svim lokalnim liderima, vlada Kosvova investira u njihove potrebe u infrastrukturi ili drugim oblastima. Navešću samo primer skijališta Brezovica. Znate da su većina stanovnika tog regiona Srbi, ali počeli smo proces privatizacije Brezovice i samo u prvoj fazi planiramo da investiramo više od sto miliona evra, a ljudi koji će najviše profitirati od toga su meštani Brezovice. I zato mislim da su otvorenost, komunikacija i integracija put napred, a ne izolacija ili okretanje izgradnji paralelnih struktura. Na Kosovu – budućnost je učešće u demokratskom životu, umesto pronalaženja načina da se izazivaju problemi. : Definitivno, to su i naše vrednosti, naše nasledje, Kosovo je demokratska zemlja i multietničko društvo i naša vlada će učiniti na zaštiti tog nasledja.